Фацімскія аб’яўленні, між іншым, тычацца пераследу і адраджэння Касцёла на Беларусі ў ХХ ст. Падчас падарожжа ў Фаціму пілігрымы наведаюць таксама найбольш славутыя Марыйныя санктуарыі ў Еўропе: Ліхень, Люрд, Ля Салет, Чэнстахову. Ушануюць рэліквіі апостала Якуба ў Санцьяга дэ Кампастэла – першым месцы пешага супольнага хрысціянскага пілігрымавання ў Еўропе. Наведваюць найпрыгажэйшыя катэдральныя саборы ў Парыжы, Барселоне і Кёльне. І, згодна са старажытнай традыцыяй пілігрымаў, будзе магчымасць абмыцца ў водах акіяна, што сімвалізуе пачатак новага жыцця.